open-index/open-wikipedia-markdown huggingface dataset:
РК Флери Лоаре

**РК Флери Лоарe** или познат уште како **СЖФ Флери Лоарe** е женски ракометен клуб од Флери лез Орбе, Лоаре, Франција. Клубот е основан во 1974 година и моментално се натпреварува во Француската Дивизион 1.

Клубот бил шампион на Франција во сезоната 2014-2015 и вицешампион во сезоната 2012-2013.

## Титули
***[[Француско првенство во ракомет за жени|Француската Дивизион 1]]** :
** **Победник (1) :** 2014–2015
** *Вицешампион* (1) : 2012-2013
***[[Куп на Франција во ракомет за жени|Куп на Франција]]** :
** **Победник (1) :** 2014
***[[Лига куп на Франција во ракомет за жени|Лига куп на Франција]]** :
** **Победник (1) :** 2015
*Куп на победниците на куповите:
** *Финалист* (1): 2014-2015

## Играчи
### Моментален состав
:*Состав за сезоната 2017–18 season* 

;Голмани
* 24  Адријана Плачек 
* 72  Сесилија Ерин
* 83  Жаде Хонсаи

;Крила
;Десни крила
* 9  Пауле Бодуин
* 17  Анаис Атила
* 23  Ежатне Рисо
;Леви крила
* 19  Манон Ле Биан
* 44  Раиса Дапина

;Пивоти
* 11  Ориан Ондоно
* 22  Палета Фопа
* 90  Лора Камдоп

;Бекови:  
;Леви Бекови
* 4  Аида Понсарнау
* 7  Адријан Крачун
* 10  Дианкенба Ниан
* 18  Клер Шајд
* 99  Амината Диурага
;Средни бекови
* 2  Бруна де Паула 
* 5  Амина Санкаре
* 8  Мелиса Агате
;Десни бекови
* 14  Фанта Кеита
* 94  Каролине Диас Минто

## Надворешни врски
*Официјална вебстрана на клубот 

Категорија:РК Флери Лоаре
Категорија:Француски ракометни клубови
Категорија:Флери лез Орбе
Управа за финансиско разузнавање

**Управата за финансиско разузнавање** е државна установа во Република Македонија со надлежности во борбата против перењето пари, организираниот криминал и финансирањето на тероризмот.

## Организациска поставеност

## Задачи и активности

## Меѓународна соработка
Управата за финансиско разузнавање е член во групата ЕГМОНТ и од 2004 година е рамноправен партнер на Единиците за финансиско разузнавање од светот. Од 1998 година, Македонија е членка и на Комитетот на експерти за евалуација на мерките за спречување на перење пари и финансирање на тероризам при Советот на Европа (MONEYVAL). До сега Управата за финансиско разузнавање има потпишано 49 меморандуми за соработка со единиците за финансиско разузнавање од следниве земји: Бугарија, Словенија, Србија, Албанија, Романија, Украина, Босна и Херцеговина, Полска, Русија, САД, Чешка, Косово, Луксембург, Молдавија, Црна Гора, Аруба, Белгија, Грузија, Тајван, Монако, Холандски Антили, Мексико, Гватемала, Турција, ОАЕ, Перу, Англија, Португалија, Белорусија, Нигерија, Латвија, Сан Марино, Норвешка, Аргентина, Канада, Естонија, Ерменија, Британски Девствени Острови, Малави, Унгарија, Израел, Австралија, Финска, Холандија, Андора, Бермуди, Бахами.

## Официјално мрежно место
www.ufr.gov.mk 

## Наводи

Категорија:Државни установи во Република Македонија
Јавно обвинителство на Македонија

**Јавното обвинителство** е дел од правосудниот систем на Македонија.

## Задачи

Јавното обвинителство има надлежност во откривање на кривични дела и нивните сторители, прибирање на докази и кривично гонење на сторителите. Гонењето се презема според службена должност а надлежностите на јавното обвинителство се утврдени со Законот за јавно обвинителство и Законот за кривична постапка. Со Законот за кривична постапка, севкупната предистражна и истражна постапка се доверени на јавните обвинители кои имаат право и должност да ги насочуваат дејствијата на органите надлежни за откривање и пријавување на кривичните дела и на нивните сторители. Обвинителите одлучуваат за преземање или продолжување на кривично гонење за сторителите на кривични дела, поднесуваат барање за поведување прекршочна постапка, поднесуваат и застапуваат обвиненија пред судовите, изјавуваат редовни или вонредни правни лекови против судските одлуки.

Категорија:Правосуден систем на Македонија
Категорија:Државни установи во Република Македонија
Управа за јавни приходи

**Управата за јавни приходи** или **УЈП** е државна установа во Македонија надлежна за прибирање на јавните приходи и за даночна контрола. Во надлежност на УЈП е и надзорот над примената на Законот за спречување на перење пари и други приноси од казниво дело и финансирање на тероризам.

## Организација
Управата за јавни приходи функционира во состав на Министерството за финансии, со својство на правно лице. Таа дејствува прекуследниве организациски единици:
* Генерална дирекција Скопје;
* Дирекција за големи даночни обврзници;
* Регионални дирекции (6) - сместени во Скопје, Битола, Прилеп, Штип, Струмица и Тетово;
* Даночни одделенија (17) - сместени во Охрид, Струга, Ресен, Кавадарци, Велес, Неготино, Куманово, Крива Паланка, Кочани, Виница, Свети Николе, Берово, Гевгелија, Радовиш, Гостивар, Кичево и Дебар;
* Даночни шалтери (7) - сместени во Демир Хисар, Македонски Брод, Крушево, Кратово, Делчево, Пробиштип и Валандово;
* Мобилни даночни шалтери кои ги опслужуваат останатите општини каде не постои финансиско оправдување за нивно постојано лоцирање.

## Наводи

Категорија:Државни установи во Република Македонија
Инженерски бригади

**Инженерски бригади** биле партизански единици на НОВ и ПОМ, формирани во текот на месец април 1945 година. Имало четири инженерски бригади.

## Основање
При инженерското одделение на ГШ на НОВ и ПОМ отпрвин постоеле четири баталјони со по три инженерски чети и една бригада. Вкупната бројна состојба на баталјоните изнесувала 459 луѓе. Поради зголемување на обемот на работа на Инженерското одделение, биле оформени пет работнички баталјони составени од Албанци, секој со 500 луѓе, четири баталјони составени од заробени Италијанци и еден баталјон од заробени Германци. Во Скопје бил оформен и еден градежен баталјон за поправка и градба на воените градби. 

Со новата реорганизација, од сите овие единици биле оформени четири инженерски бригади, секоја со по еден инженерски и три работнички баталјони, составени од воени заробеници. Дејноста на овие бригади била главно поправка на разурнатите стопански и сообраќајни објекти, како и оспособување на патниот и железничкиот сообраќај во Македонија. 

Потоа следувала уште една реорганизација на овие единици во нови три бригади, и тоа Прва, Втора и Трета инженерска бригада и една работничка бригада, составени од еден баталјон Македонци и четири баталјони заробени Италијанци.

Првата инженерска бригада, во чиј состав имало и заробени Германци, имала задача да ја поправи железничката пруга на патниот правец Велес-Демир Капија до крајот на месец мај 1945 година, а во месец јуни патниот правец Скопје-Качаник. Втората инженерска бригада работела на поправка на сообраќајниците на просторот Струмица-Валандово-Гевгелија-Дојран до крајот на мај 1945 година, а потоа на железничката пруга со тесен колосек Катланово-Зелениково. Третата инженерска бригада вршела поправки на сите мостови и патишта на патниот правец Скопје-Куманово-Пчиња, како и на правецот Бујановац-Куманово-Свети Николе и мостовите и патиштата на правецот Куманово-Крива Паланка. Работничката бригада разработувала нова варијанта на Удовската Клисура во должина од 8 километри. На оваа задача работела до октомври 1945 година.

## Наводи

Категорија:Бригади на НОВМ
Јакопо Моска

**Јакопо Моска** (; р. ) — италијански професионален друмски велосипедист, кој вози за професионалната континентална екипа .

## Достигнувања

;2011
: 1. Трофео Комуне ди Вертова
;2015
: 6. Меморијал Винченцо Мантовани
;2016
: 10. Краен пласман Трка околу Британија
;2017
: 1. 20п Краен пласман Трка околу Хајнан
::1. Етапа 7
: 1. Планински пласман Трка околу Кореја
;2018
: 1. 20п Бодовен пласман Тирено-Адријатико

## Наводи

## Надворешни врски

* 
* 
* 

Категорија:Родени во 1993 година
Категорија:Живи луѓе
Категорија:Италијански велосипедисти
Хајме Росон

**Хајме Росон Гарсија** (; р.  во ) — шпански професионален друмски велосипедист, суспендиран од настапи на трки по негативни аналитички пронајдоци во неговиот биолошки пасош.

Бил именуван во почетниот состав за Вуелта а Еспања 2016.

## Достигнувања

;2015
: 1. 20п Национално друмско првенство под 23 години
;2016
: 5. Краен пласман Вуелта а Кастиља и Леон
: 9. Краен пласман Трка околу Турција
::1. Етапа 6
: 20п Награда за борбеност на етапа 17 на Вуелта а Еспања
;2017 
: 2. Краен пласман Трка околу Хрватска
::1. 20п Планински пласман
::1. Етапа 5
: 2. Краен пласман Вуелта а Кастиља и Леон
: 3. Краен пласман Сетимана Интернационале Копи е Бартали
: 5. Краен пласман Вуелта а Бургос
;2018
: 1. 20п Краен пласман Вуелта а Арагон
: 4. Краен пласман Вуелта Сиклиста Комунидад де Мадрид
::1. 20п Планински пласман
: 6. Краен пласман Волта ао Алгарве
: 8. Краен пласман Тирено-Адријатико

## Наводи

## Надворешни врски
* 
* 
* 

Категорија:Родени во 1993 година
Категорија:Живи луѓе
Категорија:Луѓе од Мадрид
Категорија:Шпански велосипедисти
Патна исправа

[мини|[Македонски пасош, вид на патна исправа]]
**Патна исправа** е личен документ кој го издава влада или меѓународна организација заради патување на индивидуалци или групи преку граница, во склад со меѓународните договори. патните исправи најчесто се во форма на книшка, каде има листови на кои може да се внесат визи, и влезни печати.

мини|лево|Дозвола за патување со означено место до каде се патува, цел на патувањето, датум на враќање, како и целосен опис на лицето кое патува. Издадена од Галичката околија, на 27 мај 1916 година.
## Видови патни исправи
Најчест вид на патна исправа е пасошот. 
Сепак, вид на патна исправа е патна исправа за бегалец.

Според Законот за патните исправи на државјаните на Република Македонија, видови на патни исправи се: пасош, заеднички пасош, дипломатски пасош, службен пасош, патен лист, и други патни исправи кои се издаваат врз основа на меѓународни договори.

Како патна исправа за премин во некои земји служат и неколку други документи, како што се: лична карта и возачка дозвола.

## Поврзано
* македонски пасош

## Наводи

Категорија:Патни исправи
Категорија:Лични исправи
Тахоклина

мини|250п|Внатрешното вртење во Сонцето, од кое се гледа диференцијалното вртење во надворешниот слуевит слој и речиси рамномерното вртење во средишното зрачно подрачје. Преодот помеѓу овие подрачја се нарекува тахоклина.

**Тахоклина** (од , „брз“ и **, „наклон“) — преодно подрачје на Сонцето помеѓу зрачната внатрешност и диференцијално вртечкиот надворешен струевит слој. Ова е надворешната третина на Сонцето (по полупречник). Ова предизвикува многу големо смолкнување во подрачјето при наглите промени во вртежната брзина. Струевитата надворешност се врти како нормална течност со диференцијално вртење, каде половите вртат бавно, а екваторот се врти брзо. Зрачната внатрешност покажува цврстотелесно вртење, веројатно поради фосилното поле. Вртежната брзина низ внатрешноста е приближно еднаква на вртежната брзината при средните должини, т.е. помеѓу бавните полови и брзиот екватор. Recent results from хелиосеизмологија покажуваат дека тахоклината се наоѓа на највеќе 70 % од растојанието до јадрото до површината, со дебелина од 0,04 Сончеви полупречници. Ова значи дека подрачјето има многу голем профил на смолкнување, што е е ден начин на образување на големоразмерни магнетни полиња.

Геометријата и ширината на тахоклината играат важна улога во моделирањето на сончевото динамо; таа го навива послабото полоидно поле и создава многу посилно тороидно поле. Радионабљудувањата на постудени ѕвезди и кафеави џуџиња (кои немаат зрачно јадро и имаат само струевит слој) покажуват дека истите одржуваат големоразмерни магнетни полиња со јачина и активност како онаа на Сонцето и покрај отсуството на тахоклини. Ова укажува на тоа дека струевитиот слој е сам посебе  одговорен за работењето на сончевото динамо.

## Потекло на поимот
Поимот „тахоклина“ првпат се појавил во 1992 г. во труд на Едвард Спигел и Жан Пол Цан по аналогија на океанската термоклина.

## Наводи

## Литература
* Charbonneau, P., Christensen-Dalsgaard, J., Henning, R., Larsen, R.M., Schou, J., Thompson, M.J., Tomczyk, S., 1999a, “Helioseismic Constraints on the Structure of the Solar Tachocline”, *Astrophys. J.*, 527, 445-460, http://adsabs.harvard.edu/cgi-bin/bib_query?1999ApJ...527..445C.
* Basu, S., Antia, H.M., Narasimha, D., 1994, “Helioseismic Measurement of the Extent of Overshoot Below the Solar Convection Zone”, *Mon. Not. R. Astron. Soc.*, 267, 209-224, http://adsabs.harvard.edu/cgi-bin/bib_query?1994MNRAS.267..209B
* Hughes, D.W., Rosner, R., Weiss, N.O. 2007 The Solar Tachocline (Cambridge University Press).

## Надворешни врски
* Живи осврти во сончевата физика, оддел 3.2 

Категорија:Сонце
Категорија:Зборови што ги нема во ТРМЈ
Бахчисарај

мини|Џамија во Бахчисарај
**Бахчисарај** — град во централниот дел на Крим, територија признаена од мнозинството земји како дел од Украина и анектирана од Русија како Република Крим. Ова е административен центар на Бахчисарај (областа), како и поранешниот главен град на Кримското ханство. Неговото главно обележје е Бахчисарај палас, единствената палата на династијата Кира, моментално отворена за туристи како музеј.

## Историја
Сместени во тесната долина на реката Чурук Сув, првите артефакти на човечко присуство во долината датираат од времето на мезолитот. Населбите постоеле во долината од Доцната антика.
На основањето на Бахчисарај претходела тврдината Кирк Јер, Салачик и Ески Јурт - тие се вградени во урбаната област на модерниот Бахчисарај.

Бахчисарај, првпат споменат во 1502 година, бил основан како резиденција на новиот хан од страна на Кримскиот кан Сахиб Жирај во 1532 година. Оттогаш, тој бил главен град на Кримското ханство и центарот на политичкиот и културниот живот на кримско-татарските луѓе. По неколку војни со Русија од 1737 година, Буркхардо Кристоф фон Муннич го запалил главниот град на ханството и по анексијата на Кримското ханство од страна на Руската Империја во 1783 година, тој се претворил во обичен град кој го изгубил административното значење. Сепак, тој останал културен центар на Кримските Татари до "Сургун" (депортација на 18 мај 1944 година).
мини|Бахчисарај во 1856

## Име и асоцијации
Руските говорници го поврзуваат градот со романтични конотации на песната на Александар Пушкин "Фонтаната на Бахчисарај" (1822). Адам Мицкевич посветил некои од најдобрите песни во неговите "Кримски сонети" (1825) на обележјата на Бахчисарај.

мини|Палата во Бахчисарај

## Атракции
Познати атракции во или во близина на Бахчисарај се:
* Ески Јурт
* Чуфут Кале
* Хански дворец
* Орта Јума Јами
* Татали џамијата
* Манастирот на Успенските пештери
* Медреса Зинџирли
* Ески турбе
Постои мрежа на добро обележани пешачки патеки низ градот. Сите главни атракции се поврзани со црвено обележана трага.

Од 2011 година, благодарение на поддршката на чешката влада и УСАИД, работи Центарот за туристички информации .

## Демографија
Во 1930 година населението во градот било 10.450 жители. Застапени биле следниве етнички групи : 7.420 Кримски Татари, 1.850 Руси, 315 Евреи, 205 Грци, 185 Украинци, 50 Германци, 30 Ерменци, 30 Бугари и 365 други.


Категорија:Градови во Крим
Охридско-струшка дополнителна ударна бригада

**Охридско-струшка дополнителна ударна бригада** — бригада на НОБ во Македонија.

## Историјат
Бригадата била формирана на почетокот на месецот септември 1944 година. Бригадата била основаа во селото Велмеј, Охридско, поточно на планината Караорман. Командант на бригадата бил Стево Врбица, кој бил назначен на таа функција на 29 октомври 1944 година.

Бригадата била составена претежно од невооружани борци, односно вкупниот број на борци изнесувал 520, а само 20 биле вооружани. На 6 октомври 1944 годи на, поголем број од борците влегле во составот на Шестата македонска ударна бригада. Во тој период помал дел од борците на оваа бригада биле упатени кон Горно Врановци, за да добијат оружје.

По самото основање на бригадата, челниците извршиле основна обука за ракување со оружје на тие лица кои не биле вооружени во селото Велмеј. Во селото, за време на обуката, им се приклучиле Црвеноамејците, кои избегале од германските затвори.  Бригадата вршела диверзантски акции на патот Охрид-Струга, а под нејзина контрола бил патот од Мислешево до Охридското Езеро. Бригадата ја нападнала Струга на 3 октомври 1944 година.

Бригадата била расформирана со наредба на Штабот на 48 македонска дивизија на 29 октомври 1944 година. Борците биле припоени кон Првата и Петнаесеттата македонска ударна бригада.
## Наводи

## Поврзано
* НОВ

Категорија:Бригади на НОВМ
Петнаесетта крушевска македонска ударна бригада

**Петнасетта крушевска македонска народноослободителна ударна бригада** — бригада на НОБ во Македонија.

## Историјат
Бригадата била формирана на 9 септември 1944 година на месноста Гумења во Крушевско. Командант на оваа бригада бил Богоја Јоновски.

Бригадата била оформена со 400 борци и старешини, а дополнително на тоа имало и уште 300 доброволци.

Борбените дејствија на бригадата биле во регионот на Крушево и Прилеп. Во овие региони, заедно со Првата косовска ударна бригада, Втората македонска ударна бригада, 15 поречка ударна бригада и дел од бугарскиот гарнизон во Прилеп, воделе тешки битки со германските сили, кои пак навлегувале од Битола кон Прилеп.

Бригадата е расформирана кон крајот на септември 1944 година, а борците биле прераспределени во 41, 48 и 49 македонска дивизија.

## Наводи

## Поврзано
* НОВ

Категорија:Бригади на НОВМ
Осумнаесетта кавадаречка македонска ударна бригада

**Осумнаесетта кавадаречка ударна бригада** — бригада на НОБ во Македонија. 

## Историјат
Оваа бригада била формирана на 18 септември 1944 година. Бригадата била основана во селото Дабниште, Тиквешко. Во составот на оваа бригада влегле борци и старешини од Осумнаесеттата дополнителна македонска ударна бригада, од составот на 41 македонска дивизија. Командант на оваа бригада бил Димо Јанчевски - Бодри.  На 3 октомври 1944 година се формира Единаесетта кавадаречка ударна бригада, во чиј состав влегле борци од Осумнаесеттата кавадаречка ударна бригада.

## Наводи

## Поврзано
* НОВ

Категорија:Бригади на НОВМ
Бригада „Јане Сандански“

**Бригада „Јане Сандански“** — планирана и предложена бригада на НОБ во Македонија. Бригадата требало да биде составена од Македонци од Пиринска Македонија, но на крај никогаш не се формирала. 

## Разговори
Планот на челниците на НОВ биле да создадат бригада составена од Македонци од Пиринска Македонија. Оваа бригада требало да се формира под името „Бригада Јане Сандански“, а кога би влегла под команда на Генералштабот на НОБ би се именувала како **Дваесет и втора македонска ударна бригада**.

Разговорите за формирање на бригата ги воделе Кирил Миљовски од македонска страна во Вардарска Македонија и мајорот Крум Радонов, по потекло Македонец, од бугарска страна во Пиринска Македонија. Овие разговори биле одобрени од страна на бугарското министерство за одбрана. Се предвидувало да има 1800 борци, Македонци доброволци од Пиринска Македонија, а во нејзин склоп да влегле и борци од  39 и 14 бугарски полк. 14 бугарски полк во тој период се наоѓал во Делчево. Двата полка биле составени од Македонци од Пиринска Македонија. Според најдобрите пресметки се очекувало да има од 5 до 6000 доброволци. Откако ќе прераснела во дивизија, се планирало оваа дивизија да биде дел од 3 дивизија на Брегалничко-струмичкиот корпус, под команда на Пецо Трајков.

Се планирало да се формира во Горна Џумаја. Сепак оваа идеја наишла на негодување од дел од бугарското раководство и воени лица, особено од Борис Копчев, бугарски генерал. Набрзо идејата била напуштена.

## Наводи

## Поврзано
* НОВ

Категорија:Бригади на НОВМ
Дополнителна бригада на XV корпус

**Дополнителна бригада на Петнаесеттиот македонски народноослободетелн корпус** — бригада на НОБ во Македонија. 

## Историјат
Дополнителната бригада е формирана во село Војка, во близина на Белград во март 1945 година. Таа била формирана од борци кои биле резерва после пополнувањето на македонските бригади на Петнаесеттиот корпус. На почетокот бригадата била основана од 600 борци, но подоцна бројот достигнал до 4000 борци и старешини. Целта на бригадата била да ги пополни останатите бригади на корпусот.

## Наводи

## Поврзано
* НОВ

Категорија:Бригади на НОВМ
Гамајун

[мини|right|[Виктор Васнецов-Гамајун]]
**Гамајун** е легендарна претскажувачка од источнословенскиот фолклор, замислена е како голема птица, со преубав глас, со глава и лице на преубава жена која живее на остров во близина на ириј (рај). Гласничка е на богот Велес, со пеење ги пренесувала божјите пораки и ја претскажува иднината  за оние кои можат да ја слушнат. Зне се за создавањето на небото и земјата, боговите, херите и луѓето, чудовиштата, животните и птиците. Кога лети од исток донесува силна и смртоносна бура. Слична е на митските птици Сирин и Алконост.

### Гамајун во хералдика

Рајската птица Гамајун е застапена и во руската Хералдика како симбол на мирот, благосостојбата, богатството и напредокот.
 
Слика:Coat_of_Arms_of_Smolensk_(Smolensk_oblast)_(1570).png|Грб на Смоленск од  1570 г.
Слика:Smolensk COA (Smolensk Governorate) (1780).png|Грб Смоленск од  1780 г.
Слика:Coat_of_Arms_of_Smolensk_soviet.png|Грб Смоленск  од  советскиот период 1970 г.
Слика:Coat of arms of Smolensk oblast.svg|Грб на Смоленската област од 1998 г. 
Слика:Coat of Arms of Mikhailovsk (Sverdlovsk oblast).png|Грбна  Михајловск (Свердловска област)


## Поврзано
* Алконост
* Сирин

### Извори
* http://russianmyth.ru/gamayun/
* http://bestiary.us/gamaun.php
* http://zoroastrian.ru/node/771
* http://godsbay.ru/slavs/gamayun.html
* http://www.newacropol.ru/activity/volonter/ecology/birds/stbirds/

## Надворешни врски

Категорија:Словенска митологија
Категорија:Митски птици
Алконост

[мини|200px|[Иван Билибин-Алконост]]
**Алконост** е легендарно суштество од  словенската митологија, претежно застапено во рускиот фолклор, кое живее во ириј (рај). Претставено е као птица со глава и гради на жена, има прекрасен маѓепсувачки глас и пренесува пораки од оној свиет. Легендата вели дека во зима полага јајца на брегот на моретоа, а потоа ги спушта во длабочините. За то време морето е мирно но по седам дена кога се јајцата ќе се изведат почнува  бура и невреме. Поради тоа  на Алконост и и се припишува и влијанието на временските прилики. Името  настало како искривена форма од имињата  Алкиона, по Еоловата ќерка од старогрчката митологија. За разлика од Сирин  не прави лошо и не е опасна по луѓето.

## Поврзано
* Сирин
* Гамајун

## Извори
* http://russianmyth.ru/alkonost/
* http://paganism.msk.ru/duhi/duhi01.htm
* http://symbol.jerbo.ru/a/alkonost.htm 
* http://zoroastrian.ru/node/771
* http://myfhology.info/monsters/alkonost.html 
* http://sigils.ru/symbols/alkonost.html

## Надворешни врски

Категорија:Словенска митологија
Категорија:Митски птици
Дополнителна бригада при ГШ на НОВЈ за Македонија

**Дополнителна бригада при ГШ на НОВЈ за Македонија** — бригада на НОБ во Македонија.

## Историјат
Со одлука на врховната команда на Југлословенската амрија, во јануари 1945 година била формирана Дополнителната бригада при ГШ за Македонија. Таа била составена од 4 баталјони (три стрелачки, 1 митралески и 1 минофрлачки). Во јануари бригата имала 3902 борци, а во април 1945 имала 5330 борци. Овие борци биле претежно борци кои не служеле војка, а поради немање на оружје, само третина биле вооружени. На двапати ГШ на Армијата за Македонија испратила телеграми до Врховниот штаб на Југословенската армија за вооружување на бригадата. Улогата на бригата била како резерва за пополнување на единицте на НОВ во текот на операциите за заштита на јужната граница, како и операциите за чистење на балистичките операции.

## Наводи

## Поврзано
* НОВ

Категорија:Бригади на НОВМ
Мраморен различник

**Мраморен различник** (науч. *Centaurea marmorea*) — ендемит во флората на Македонија од семејството сложеноцветни растенија. Може да се сретне само во околината на Прилеп, односно Сивец - најпознатото македонско рудно наоѓалиште на мермер во околината.

## Наводи

Категорија:Различници
Категорија:Флора на Македонија
Јероѓакон

[thumb|125px|Грб на православен јероѓакон, предложен но официјално неприфатен од Православната црква. [Орар зад штит и црна камилавка]]
**Јероѓакон** () – посветен ѓакон, калуѓер-ѓакон во православната црква. Терминот буквално значи „свет служител“ (на Бога).

За да се ракоположи во ѓакон, лицето треба да биде или оженето или замонашено.

## Поврзано
*Ѓакон
*Јеромонах
*Архиѓакон
*Протоѓакон

## Наводи

Категорија:Христијанство
Категорија:Православие
Категорија:Верски занимања
Мадагаскарски план

**Мадагаскарски план** — предлог на нацистичката влада на Третиот Рајх за депортирање на еврејското население во Европа на островот Мадагаскар. Франц Радемахер, шеф на еврејското одделение на Министерството за надворешни работи за германската влада, ја предложиl идејата во јуни 1940 година, непосредно пред Падот на Франција.

Идејата за депортирање на Полските Евреи на Мадагаскар била истражена од страна на полската влада во 1937 година, но целната група испратена за да го оцени потенцијалот на островот утврдила дека може да се сместат само 5.000 до 7.000 семејства. Бидејќи напорите на нацистите за поттикнување на емиграцијата на еврејското население во Германија пред Втората светска војна биле само делумно успешни, идејата за депортирање на Евреите на Мадагаскар била обновена од нацистичката влада во 1940 година.

Радемахер препорачал на 3 јуни 1940 година дека Мадагаскар треба да биде достапен како одредиште за Евреите од Европа. Со одобрувањето на Адолф Хитлер, Адолф Ајхман објавил меморандум на 15 август 1940 година, повикувајќи на преселба на еден милион Евреи годишно за периот од четири години, со тоа што островот би бил раководен како полициска држава под контрола на СС. Властите сметале дека многу Евреи ќе подлегнат на своите сурови услови, доколку планот биде имплементиран. Планот не беил остварлив поради британската поморска блокада. Планот бил одложен откако нацистите ја изгубиле Битката за Британија во септември 1940 година, и истата била трајно одложена во 1942 година со започнувањето на т.н. Конечно решение.

## Наводи

## Надворешни врски
*  by the German historian 
* Text of the Madagascar Plan

Категорија:Историја на Мадагаскар
Категорија:Трет Рајх
Категорија:Антисемитизам
Гро Харлем Брунтланд

**Гро Харлем Брунтланд** (родена **Гро Харлем**, 20 април 1939) е норвешки политичар и поранешен премиер на Норвешка (1981, 1986-89 и 1990-96) и поранешен Генерален директор на Светската здравствена организација од 1998 до 2003 година. Таа е исто така позната по тоа што претседаваше со Брунтландската комисија која го презентираше Брунтландскиот извештај за одржлив развој.

Образована како лекар, Брунтланд се приклучи на Лабуристичката партија и влезе во владата во 1974 година како министер за животната средина. Таа стана првиот женски премиер на Норвешка на 4 февруари 1981 година, но даде оставка на 14 октомври 1981; таа се врати како премиер на 9 мај 1986 година и служела до 16 октомври 1989 година. Таа конечно се врати за нејзиниот трет мандат на 3 ноември 1990 година. Од 1981 до 1992 година таа беше водач на Лабуристичката партија. По нејзината неочекувана оставка во 1996 година, таа стана меѓународен водач за одржливиот развој и јавното здравство и служела како Генерален директор на Светската здравствена организација и како Специјален пратеник за климатските промени на ОН од 2007 до 2010 година. Таа исто така е и заменик претседател на Старешините и поранешен заменик претседател на Социјалистичката интернационала.

Брунтланд припаѓала на умереното крило на нејзината партија и го поддржувала норвешкото членство во Европската Унија во текот на референдумот во 1994 година. Како премиер, Брунтланд стана широко позната како "мајка на нацијата." Брунтланд ја доби наградата Карло Велики во 1994 година како и многу други признанија и награди.

## Наводи

## Дополнителна литература
* Wilsford, David, ed. *Political leaders of contemporary Western Europe: a biographical dictionary* (Greenwood, 1995) pp 49–56.
*
*Brundtland, Gro Harlem (2002) "Madam Prime Minister: A Life in Power and Politics". New York: Farrar, Straus and Giroux, , primary source

## Надворешни врски
* 
* 

Категорија:Родени во 1939 година
Категорија:Живи луѓе
Категорија:Функционери на ООН
Категорија:Членови на Норвешката академија на науките
Категорија:Членови на Американското филозофско друштво
Бик (кована пара од 2018 година)

**Бик** — кована пара за колекционерски цели издадена од страна на Народната банка на Република Македонија во 2018 година.

## Опис
### Лице
На лицето, во средишниот дел на монетата се прикажани четири атласа кои го држат небото и круг со симболите на сите хороскопски знаци. На вметнато кобалтно стакленце е претставена слика на северното небо со ѕвездата Северница во средината, опкружена со соѕвездието Бик. Во долниот дел е претставен цртеж на Сончевиот Систем. Во позадината е прикажан дел од картата на небото. Во долниот дел од лицето на парата е прикажан Грбот на Република Македонија и годината на издавање на монетата - „2018“. Исто така, прикажани се и натписите на македонски јазик: „Република Македонија“ и „100 денари“.

### Опачина
Во горниот дел од опачината е претставена слика на бик од ѕвездениот атлас „Firmamentum Sobiescianum“, создаден од страна на Јоханес Хевелиј на крајот од 17 век. Сликата на бикот и неговото соѕвездие се претставени и на вметнато кобалтно стакленце. Во горниот дел исто така е претставен симболот на хороскопскиот знак Бик. Во долниот дел е претставена глава на златен бик врз цртеж на кој е претставен Сончевиот Систем. На десната страна е прикажано латинското име на хороскопскиот знак – „TAURUS“, а на левата страна ознаката „Ag925“.

## Поврзано
* Бик (соѕвездие)
* Бик (хороскопски знак)

## Наводи

## Надворешни врски
* Кована пара за колекционерски цели: „Бик“ — НБРМ

Категорија:Ковани пари за колекционерски цели на НБРМ
Млекара „Здравје“ Радово

**Млекара „Здравје“ Радово** — друштво со ограничена одговорност за производство на млеко и млечни производи, со производствени погони во Радово, Куманово и Битола.

## Историјат
Млекара Здравје Радово започнала со работа во с. Радово во почетокот на 2002 година, на 10 км. оддалеченост од Струмица. Во 2004 година, производството се проширило со нов производствен капацитет во Куманово, со што се продолжила традицијата педесет години постоење и производство на поранешниот ЗИК Куманово. Во 2014 година, во Р.Е. Куманово започнало производството на млечни намази. Во 2015 година бил промовиран новиот сегмент на работењето – млечни десерти, од кој прв се појавил традиционалниот производ сутлијаш. 2016 година била отворена новата фабрика во Битола.

## Производство
На почетокот, асортиманот го сочинувале само десетина производи, а подоцна тој се зголемил на повеќе од 60 производи. Млекара Здравје Радово почнала да работи со 8 вработени, а максимумот изнесувал 360 вработени. Во 2019 година, бројот на вработените изнесувал 223 и според тој показател, Млекарата Здравје Радово била најголемото македонско претпријатие од млечната индустрија.

Почетниот капацитет на дневна обработка на млеко од 2 500 литри билзголемен на повеќе од 120 000 литри.

Целокупната продажба и дистрибуција на производите се одвива во магацинот во Скопје, каде се наоѓа и дирекцијата на компанијата. Со дистрибуција се опфатени сите градови и населени места во Република Македонија.. 

## Финансиски показатели
Во 2019 година, Млекара Здрваје Радово имала вкупен приход од 672 022 044 денари, со што била третото најголемо претпријатие во македонската млечна индустрија.

## Галерија

## Наводи
Категорија:Млекарници во Македонија
Категорија:Трговски друштва во Македонија
Кумановска артилериска бригада

**Кумановска артилериска бригада** била формирана од составот на артилерците на Седумнаесеттата и Осумнаесеттата македонска ударна бригада. 

## Состав и дејствување
Во селото Степанци, Кумановско се формирале две батерии обединети во еден артилериски дивизион, со кој раководел командантот Трајко Костовски. Овој дивизион учествувал во борбите против Германците за освојување на стратегиската кота Паруса, кај Страцинскиот пат, потоа во борбите кај кумановските села, како и во борбите за ослободување на Куманово. Бригадата учествувала во борбите за ослободување на Скопје, а потоа продолжила со борбите за Качаник, Гнилане и Урошевац, каде активно се борела заедно со Осумнаесеттата македонска ударна бригада против балистите во Косово. Последните борби на оваа бригада биле кај селото Песјане и кај Прешево, од каде бригадата е преместена во Скопје, во декември 1944 година. 

По реорганизацијата на воените единици, оваа бригада влегла во составот на Првата македонска артилериска бригада.

## Наводи

Категорија:Бригади на НОВМ
Слаткаристика

мини|Слаткар пее во студио
**Марко Маринковиќ-Слаткар**, познат под сценското име **Слаткаристика** (роден на  година во Скопје) —  македонски рапер, продуцент, поп и хип-хоп пејач. Тој започнал со своите музички творби кога имал 12 години.

## Животопис
На возраст од 15 години, заедно со неговиот пријател Скит Скитара ја формирал хип-хоп групата Единствена Опција, а во 2004 година заедно го издале албумот „Рап Тврдина“. Заедно со Пука Козметика, Скит, Ел Маријачи, Боро Лаказ, Кацар, Желе, Сиги, Аце НЛ, Че и Димитриј Јеа, во 2008 година го формирал хип-хоп екипажот Токсикологија. Во мај 2009 година потпишал договор со продукција „Јованов Рекордс“ и го издал својот прв соло албум под наслов „*Слаткаристика Будало*“, кој постигнал значителни успеси со песните „*Шопинг*“, „*ФМ*“, „*Да полетам*“ и „*Топ*“. Тоа претставувала најава на револуцијата на хип-хоп музиката во Македонија.

Понатака во кариерата имал и свои концерти во Охридско-Античкиот театар, Дом на култура - Штип и Струмица, Спортска сала "Младост" - Битола и Метрополис арена - Скопје. Во мај 2010 година бил издаден ДВД со неговиот голем концерт во Арената Метрополис во Скопје. Во 2011 година ги објавил сингловите „*Класика*“ и „*Екстра, екстра*“. Во 2012 го извадил својот втор соло албум „*Новиот Албум*“ кој достигнал голема популарност со песните „*Олабави ме*“, „*Сара*“, „*Разговор со совеста*“, „*Бум Бам*“ и други. Во 2015 објавил неколку хитови како „*Бумеранг*“ и „*Дими Џам*“. Во 2016 излегла една од неговите најслушани песни „*Тик Так*“ во колаборација со Криско која има над 12.000.000 прегледи. Истата година излегла и песната „*Кажи Да*“ која исто така постана хит. Во 2017 излегла песната која била слушана низ цела Македонија и Балканот и која има над 18.000.000 прегледи - „*Терориста*“. Веднаш по неа ја извадил песната „Мани“. Во 2018 објавил неколку песни, меѓу кои се „*Луда Романтика*“ во месец март, „*Отворено Писмо*“ во септември и „*Амстердам*“ која што излегла во ноември. Во 2019 година направил низа проекти во соработка со "Урбан Рекордс" како што се песните „*Дијаманти*“ со Два Бона и „*Марадона“* со Таско. Исто така тој е автор и на првиот македонско-грчки музички проект наречен „*Марија*“.

### Љубовен живот
Во 2014, тој се оженил со Сања Николиќ, а во 2020 го добиле синот Моша.

### Спотови

## Наводи

## Надворешни врски
* Официјално мрежно место

Категорија:Македонски пејачи
Камена секира

[мини|десно|200п|[Неолитска камена секира од наоѓалиштето Моравче во Словенија (пред околу 8000 години)]]

**Секира од отсечен камен** е праисториско оружје кое е направено со еднострано или двострано отсечување на парче суровина.

Сечилото е латерално или трансферзално во однос на оската на оружјето.

Типични за постара среднопалеолитска култура (Ашелската култура во северна Африка).

Изработувани се во финалнопалеолитски и мезолитски култури на северна Европа. Се Претпоставува дека се користени за сечење на шума и обработка на дрво. Типолошки и хронолошки мезолитските скири се прототип за подоцнежна продукција на неолитски измазнети секири. Во неолитот постојат 2 основни вида:
*	рамни, плоснати секири, врзани за рачката со канап или вглавувани во расечено дрво, 
*	секири со всадување, т.е. дупка во средината низ која е провлечена рачка.

Категорија:Историја на оружјето
Категорија:Археологија
Категорија:Праисторија
Категорија:Секири
Моклишко Езеро

**Моклишко Езеро** — урниско езеро во Тиквешијата, сместено близина на месноста (и некогашно село) Моклиште, 3 км јужно од приградската населба Ваташа на Кавадарци. Езерото е настанато по природен пат со свлекување на огромни количини земја од ридот Градот.

Езерото е едно од најмладите хидрографски објекти во Европа и е единствен пример за урниско езеро, настанато со уривање на една од долинските страни на Ваташка Река (месен назив на Луда Мара).

## Историја

Езерото настанало во 1956 година со урнување на ридот познат под името „Градот“, така што ја преградило долината на Бунарска Река во месноста Моклиште и таа е заезерена.

Утрото на 5 септември 1956 година меѓу 6 и 7 часот додека се вршело меринизација на овците од Земјоделската задруга „Возарци“ во месноста Градот, при тектонско поместување на земјиштето, се одронил огромен комплекс на земјишна маса со камења, при што буквално бил затрупан и покриен простор во должина од 1.000 метри и ширина 400 метри. На одредени места натрупаната земја достигнувала и до 100 метри длабочина. Се проценува дека при оваа катастрофа се поместила земјишната маса од 12 до 15 милиони кубни метри. Во оваа несреќа животот го загубиле 11 луѓе и 1.200 овци.

## Брана

Преградата е со димензии 30-50 метри височина, а круната на браната изнесува 400 метри.

## Поврзано
* Катунишко Езеро
* Моклиште (село)
* Ваташа

## Наводи

## Надворешни врски

Категорија:Ваташа
Категорија:Моклиште (село)
Категорија:Езера во Македонија
Илон Маск

**Илон Рив Маск** (; р. 28 јуни 1971 г.) — деловен магнат, инвеститор и инженер роден во Преторија, ЈАР. Тој е основач, извршен директор и главен дизајнер во Спејс екс; соосновач, извршен директор и архитект за производи во Тесла, и соосновач и извршен директор на Neuralink. Во декември 2016 година тој бил рангиран на 21. место на списокот на Форбс за најмоќните луѓе на светот. Согласно февруари 2021 година, тој има нето од 273 милијарди долари (април 2022) и е на списокот на Форбс како најбогат човек на светот.

## Наводи

Категорија:Јужноафрикански стопанственици
Категорија:Канадски стопанственици
Категорија:Американски стопанственици
Категорија:Јужноафрикански инженери
Категорија:Канадски инженери
Категорија:Американски инженери
Категорија:Членови на Кралското друштво
Категорија:Живи луѓе
Категорија:Членови на Американската академија на инженерството
Осма македонска дивизија на КНОЈ

**Осма македонска дивизија на КНОЈ** била формирана во слободно Скопје, во втората половина на декември 1944 година.

## Команден состав
Командниот состав на дивизијата го сочинувале:
* Васко Карангелевски, командант 
* Тодор Настевски, командант

Политички комесари биле:
* Раде Гогов - Црноречки, политички комесар
* Коле Млекарот, политички комесар
* Димитар Алексиевски, заменик политички комесар

## Состав и активности
На 15 август 1944 година Врховниот командант наредил да се формира корпус на народната одбрана на Југославија (КНОЈ), чија основна задача би била обезбедување ред и мир во заднината на единиците и заштита на државните граници. Дури по конечното ослободување на Македонија, во рамките на воената реорганизација е формирана оваа дивизија. Во нејзин состав влегле Петтата, Десеттата и Триенаесеттата македонска ударна бригада, и по еден баталјон од составот на Дваесеттата и Дваесет и првата македонска ударна бригада. Конечното оформување на оваа дивизија се завршило со упатување на уште една бригада во нејзиниот состав, составена од војници од белградската и војводинската дивизија на КНОЈ. Дивизијата била упатена во реонот на Битола, а нејзина задача била заштита на јужната граница на Демократска Федеративна Република Југославија, како и борба со остатоците на непријателските елементи. По наредба на Врховната команда на југословенската армија, сите народноослободителни партизански одреди, месни стражи и команди на места влегле во составот на оваа дивизија.

## Наводи

Осма
Гонг

200п|мини|десно|Гонг
**Гонг** е вид на ударен инструмент со неодредена висина на  тонот. Води потекло од Кина и Јапонија. Направен е од легура, чиј состав е непознат и се чува во тајност. Во форма начинија е. Звукот се добива со удирање со палка по средина на чинијата . Се користи за музички ефекти во симфониски и џез оркестар. Не е секогаш составен дел на оркестарот. Се употребува  само за ретки звучни акценти или во доловување на  атмосфера од Далечен Исток, поднебје од каде води потекло. Инструментот се состои од голема бронзена чинија, по која изведувачот удира со палка која има глава од филц.

## Надворешни врски

Категорија:Ударни инструменти
Категорија:Кинески пронајдоци
Скејтборд

мини|десно|200п|Скејтборд
мини|десно|200п|Момче ја покажува својата вештина на скејтборд

**Скејтборд** () или **скејт** — направа која се состои од штица на која се прицврстени четири тркала, наменета за забава и покажување на вештините во управување со неа.

Даската на скејтбордот е површина на која оној кој управува со неа стои со двете нозе, повремено туркајќи се со едната нога. Благо е свиена нагоре на предната и задната страна. Направена е од дрво или дрвени производи како што се фурнир или иверица. Во зависност од моделот, може да биде обложена со гума или други материјали. Од долната страна на даската прицврстени се тркалца, обично во пар, од предната и задната страна. Тркалцата мора да бидат така прицврстени за да овозможуваат благо странично навалување на даската. Скејтбордот се погонува со сопствената снага на корисникот, со оттурнување со една нога, слично како кај тротинетот.

Модерниот скејтборд настанал во Калифорнија во доцните седумдесетти години на XX век. Особено бил популарен кај оние кои се занимавале со едрење на даска, бидејќи во недостиг на високи бранови слична вештина покажувале на скејтборд. До средината на осумдесеттите години скејтбордите масовно се произведувале и продавале ширум Соединетите Американски Држави.

## Поврзано
* Скејтери
* Даскање
* Тротинет

## Надворешни врски

Категорија:Спортска опрема
Категорија:Играчки
Категорија:Возила
Категорија:Неологизми
Категорија:Англизми
Категорија:Зборови што ги нема во ТРМЈ
Категорија:Американски пронајдоци
Петровски Крст (врв)

мини|Урнатините на светилиштето на Сабазиј

**Петровски Крст** — врв на планинината Чепан на 1.206 м надморска висина. Самата планина се наоѓа во западна Бугарија, во близина на границата со Србија. Чепан се наоѓа јужно од градовите Годеч и Драгоман, а во неговото подножје е Драгоманското злато. Чепан е дел од западна Стара Планина.

Врвот е познат и како „Голем Чепан“ и покрај него се наоѓа уште еден врв, „Мал Чепан“. На самиот врв се остатоците тракиското светилиште кое било посветено на трачкиот бог на сонцето Сабазиј. На камениот олтар направени се две чинии, кој се верува дека се придонесувани со дарови и жртви. Светилиштето е изградено во вториот век пред новата ера, а го изградило тракисото племе Мелди, под водство на војникот по име Аврелиј Местријан.

Во средниот век на Петровскиот Крст постоел православен манастир „Св. Константин и Елена“. Видливи се остоци од рушевина и дел од крстот. Овде се наоѓа Драгоманскиот манастир.

Во негова близина проаѓа римскиот пат Вија милитарис (Цариградски друм).

## Легенда
Во текот на 1842 турски бандити го киднапирале сопственикот Петар од Драгоман. Цел на бандитите било да се измами откуп и они го донеле до врвот за да го застрашaт. Кога од горе виделе дека селаните се спремаат за борба, они го убиле и побегнале, но не успеале да се спасат. затоа што Петар бил ценет меѓу селаните, тие врвот го нарекле по него и на тоа место подигнале крст.

## Наводи


Категорија:Врвови во Бугарија
Категорија:Општина Драгоман
Категорија:Стара Планина
Категорија:Мегалитски споменици
Коча Поповиќ

**Константин Поповиќ – Коча** (Белград, 14 март 1908 — Белград, 20 октомври 1992) — српски и југословенски комунист, филозоф, поет, надреалист, учесник на Шпанската граѓанска војна, Априлската војна и Народноослободителната борба, општествено-политички работник во СФРЈ, генерал-полковник на ЈНА, јунак на социјалистичката војна и народен херој на Југославија. Во периодот од 1948 до 1953 година ја извршувал функцијата началник на Генералштабот на ЈНА, од 1953 до 1965 година функцијата Сојузен секретар за надворешни работи на СФРЈ, a од 1966 до 1967 година функцијата Потпретседател на СФРЈ. Еден е основачите на ФК Партизан од Белград.

## Животопис

Роден е на 14 март 1908 година во Белград, од таткото Александар, богат индрустријалец, и мајката Ружа, родена Здравковиќ. Неговиот дедо бил генерал на Кралството Србија и академик Стеван Здравковиќ. Како дете едно време со своето семејство живеел во Швајцарија, заради што прво научил француски, па потоа српски јазик. Гимназија завршил во Белград, а потоа отишол на отслужување на воениот рок. После завршетокот на служењето војска повторно заминал во Швајцарија, па потоа во Франција, каде на париската Сорбона студирал чиста филозофија и допломирал во 1932 година. Таму се приклучил на надреалистичките кругови.

Од својата рана младост усвоил марксистички поглед на светот и пружал поддршка на работничкото движење, иако потекнувал од богато буржоаско семејство во војска. Заради тоа бил погонуван од страна на монархистичкиот режим. Инаку, генералот Коча Поповиќ завршил училиште на резервни артилериски офицери на Војската на Кралството Југославија во Сараево 1927 година, а истата година даден му бил чин на резервен артилериски потпоручник. Во Комунистичката партија на Југославија примен бил во 1933 година, после што бил уапсен.

## Надворешни врски
*Тихомир Понош „Од белешките на Коча Поповиќ“, „Независен“.
*Константин Коча Поповиќ документарен филм на Јутјуб
*Биографија на Коча Поповиќ

Категорија:Народни херои на Југославија
Категорија:Учесници во Шпанската граѓанска војна
Категорија:Јунаци на социјалистичкиот труд
Категорија:Југословенски партизани
Категорија:Луѓе од Белград
Категорија:Српски писатели
Категорија:Апсолвенти на Белградскиот универзитет
Категорија:Делегати на АВНОЈ
Категорија:Родени во 1908 година
Категорија:Починати во 1992 година
Категорија:Носители на Орденот на Суворов од I степен
Категорија:Носители на Орденот на Суворов од II степен
Категорија:Погребани во Алејата на заслужните граѓани на Новите гробишта (Белград)
Тротинет

десно|мини|200п|Модерен тротинет

**Тротинет** — вид лично превозно средство кое особено го употребуваат децата како играчка. Тротинетот се состои од ниско поставена рамна површина монтирана на две или повеќе тркалца, со управувач на едниот крај на површината, а се движи првенствено со сопствената снага на корисникот, со оттурнување со ногата од тлото.

Обично, модерниот тротинет е изработен од метал, често од алуминиум. Површината на која се стои е тесна, а тротинетот може да се преклопува кај спојот на управувачот со површината за стоење. Вообичаено се поставуваат две тркалца, по едно на секој крај на површината. Тркалата се изработуваат од полна гума или слични модерни индустриски материјали. Постојат повеќе облици на тротинетите, некои имаат поголеми тркала и управувач таков што се прилично слични на велосипед, други имаат три или четири тркала, поставени главно заради поголема стабилност на корисникот.

Тротинетот бил особено популарен во првата половина на XX век. Неколку децении подоцна интересот бил намален, за во деведесеттите години на XX век повторно да стане популарен.

## Разлики меѓу тротинет и слични превозни средства
мини|лево|150п|Тротинет сличен на велосипед
* Главната разлика меѓу велосипедот и тротинетот е погонот, кој кај тротинетот се врши со оттурнување со ногата од тлото.
* Главната разлика меѓу тротинетот и скејтбордот е управувачот со кој кај тротинетот може да поостро да се врти, а кој го олеснува одржувањето на рамнотежа. На скејтбордот нема управувач.

## Тротинет со вграден погон
Со развојот на технологијата се појавиле и посебен вид тротинети кој има вграден некој вид дополнителен погон, електричен или мал бензински мотор.

## Тротинет како тема во книжевноста
**Тротинет сред автопат*, песна од збирката „Сепак возможно“ на македонската поетеса Рената Тренеска
**Со тротинет по цел свет*, поезија за деца од македонскиот писател Глигор Поповски

## Наводи


Категорија:Играчки
Категорија:Човечки-придвижувани возила
Категорија:Галицизми